CELEX: 62011TN0164
Language: bg
Date: 2011-03-16 00:00:00
Title: Дело T-164/11: Жалба, подадена на 16 март 2011 г. — Reddig/СХВП — Morleys (Форма на дръжка за нож)

21.5.2011   
            
            
               BG
            
            
               Официален вестник на Европейския съюз
            
            
               C 152/25
            
         Жалба, подадена на 16 март 2011 г. — Reddig/СХВП — Morleys (Форма на дръжка за нож)
   (Дело T-164/11)
   2011/C 152/45
   Език на жалбата: английски
   
      Страни
   
   
      Жалбоподател: Reddig GmbH (Drebber, Германия) (представител: C. Thomas, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Morleys Ltd (Preston, Обединеното кралство)
   
      Искания на жалбоподателя
   
   
               —
            
            
               да отмени решението на втори апелативен състав на Службата за хармонизация във вътрешния пазар (марки, дизайни и модели) от 15 декември 2010 г. по преписка R 1072/2009-2;
            
         
               —
            
            
               да осъди ответника на заплати разноските в производството пред Общия съд и да осъди (евентуалната) встъпила страна да плати разноските в административното производство пред апелативния състав; и
            
         
               —
            
            
               да определи дата за съдебно заседание по делото, в случай, че Общият съд не може да постанови решение без съдебно заседание.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: триизмерната марка „dolphin“, за стоки от класове 6, 8 и 20 — марка на Общността, регистрирана под № 2630101
   
      Притежател на марката на Общността: жалбоподателят
   
      Страна, която иска обявяване на недействителността на марката на Общността: другата страна в производството пред апелативния състав
   
      Основание на искането за обявяване на недействителност: страната, поискала обявяване на недействителността на марката, е основала своите искания на абсолютни основания за недействителност по смисъла на член 52, параграф 1, буква a), във връзка с член 7, параграф 1, букви б), в), г) и д) (ii) от Регламент (ЕО) № 207/2009 на Съвета, както и на това, че притежателят е действал недобросъвестно при подаването на заявката за марка, по смисъла на член 52, параграф 1, буква б) от Регламент (ЕО) № 207/2009 на Съвета.
   
      Решение на отдела по заличаване: уважава искането за недействителност и обявява недействителността на регистрираната марка на Общността в нейната цялост.
   
      Решение на апелативния състав: отхвърля жалбата.
   
      Изложени правни основания: нарушение на член 7, параграф 1, буква д) (ii) от Регламент № 207/2009 на Съвета, тъй като апелативният състав тълкува неправилно този член, както и изискванията, произтичащи от Решение на Съда на Европейския съюз по дело Lego (Решение от 14 септември 2010 г. по дело Lego Juris/СХВП, C-48/09 P).